OzLabs/hebrew-wiki-articles huggingface dataset:
גבעת איינטהובן

גבעת איינטהובן (באנגלית: Einthoven Hill) היא גבעה בקצה הדרומי של רמת אוורולווה בצדו המזרחי של האי בראבנט בארכיפלג פאלמר, שבאנטארקטיקה.

הגבעה ממוקמת 6 קילומטרים דרומית-מערבית לנקודת מיטשל.

גובהה של הגבעה 850 מטרים מעל פני הים.

== היסטוריה ==
=== גילוי ומיפוי הגבעה ===

הגבעה צולמה מהאוויר על ידי הסקר האווירי של שטחי חסות איי פוקלנד בין השנים 1956–1957.

הגבעה מופתה לראשונה, בשנת 1959, על ידי סקר שטחי חסות איי פוקלנד, בהתבסס על תצלומי אוויר שצולמו על ידי חברת האנטיג אירוסרוויירס בע"מ בין השנים 1956–1957.

=== מקור השם ===

שמה של הגבעה ניתן לה על ידי הוועדה המייעצת לשמות אנטארקטיים של בריטניה.

הגבעה נקראת על שמו של וילם איינטהובן (Willem Einthoven), רופא ופיזיולוג הולנדי. שהמציא את האלקטרוקרדיוגרם המודרני ב-1903.

השם ניתן, בדומה לשמות אתרים נוספים באזור, הנקראים על שם חלוצים בתחום הרפואה.

== לקריאה נוספת ==

<div class="mw-content-ltr">• Geological Survey (U.S.), [https://books.google.co.il/books?id=U1DuAAAAMAAJ&pg=PA30&lpg=PA30&dq=%22Einthoven+Hill%22&source=bl&ots=so17d91b25&sig=ACfU3U2NJEbWKm1vewEk8ugbiaksnhS04w&hl=en&sa=X&ved=2ahUKEwiAy_TnqJzuAhVKUcAKHS3oDl44ChDoATAHegQICRAC#v=onepage&q=%22Einthoven%20Hill%22&f=false Coastal-change and Glaciological Map of the Trinity Peninsula Area], P 30</div>

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4376 גבעת איינטהובן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124727 גבעת איינטהובן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4128&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת איינטהובן] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.145725237244285,-64.24985496965284,13&?query=&?map_type=hybrid תצלום לוויין של אזור הפסגה, וציון מקום האתרים שסביבו] באתר copernix
* [http://distancebetween.info/einthoven_hill מחשבון מרחקים - המרחק מגבעת איינטהובן לאתרים סמוכים]
* [https://mapcarta.com/25610916 מפת אזור גבעת איינטהובן]
* [https://meteobox.com/antarctica/einthoven-hill/long-term-forecast/ תחזית מזג אוויר עדכנית ארוכת טווח עבור גבעת איינטהובן]

== הערות שוליים ==

איינטהובן
אדי גלוד

גלוד נושא דברים ב[[קליבלנד, 2017.]]
אדי ס' גלוד ג'וניור (באנגלית: ; נולד ב-1968) הוא פרופסור בקתדרה על שם ג'יימס ס' מקדונל ללימודי אפרו-אמריקה באוניברסיטת פרינסטון, שם הוא גם יו"ר המרכז והמחלקה ללימודים אפריקניים אמריקניים.<ref></ref> הוא מחבר הספר "Begin Again" משנת 2020, על ג'יימס בולדווין ועל ההיסטוריה של הפוליטיקה האמריקאית.

== קריירה ==
גלוד סיים בשנת 1989 את לימודיו במכללת מורהאוס שם היה נשיא אגודת הסטודנטים. הוא בעל תואר שני בלימודי אפרו-אמריקה מאוניברסיטת טמפל ותואר שני בדת מאוניברסיטת פרינסטון.

גלוד קיבל את הדוקטורט בדת מאוניברסיטת פרינסטון והוא חבר מייסד ועמית בכיר בפרויקט ג'יימסטאון.

גלוד החל את קריירת ההוראה שלו במכללת Bowdoin שם שימש כיו"ר המחלקה לדת. גלוד זכה בפרסים רבים, כולל פרס קרל א' פילדס, והיה חוקר אורח בלימודי אפרו-אמריקה באוניברסיטת הרווארד ובמכללת אמהרסט.

ספרו הראשון, "אקסודוס! דת, גזע ואומה בתחילת המאה ה-19 באמריקה השחורה", זכה בפרס על שם ויליאם סנדלר סקרבורו מטעם האגודה לשפה מודרנית.

גלוד הופיע בתוכניתו של טוויס סמיילי, בתוכנית של שון האניטי "Hannity & Colmes" בפוקס ניוז, וכן ב-CNN, MSNBC ו-C-SPAN. יחד עם קורנל וסט ומייקל אריק דייסון, הוא הופיע גם בסרט התיעודי "סטנד", שהפיק וביים טוויס סמיילי.<ref></ref>

הוא כותב בהפינגטון פוסט<ref></ref> וידוע בזכות היותו תורם ופאנליסט קבוע בכינוסי "נאום מצב האומה" השחור. בשנת 2007 נשא גלוד את הנאום המרכזי בכינוס לרגל 140 שנה למכללת מורהאוס.

לו ולאשתו, ויניפרד בראון, יש בן, לנגסטון, על שם לנגסטון יוז.<ref name="auto">[http://www.bowdoin.edu/news/archives/1bowdoincampus/001090.shtml Eddie Glaude to Move to Princeton University] Bowdoin Campus News, August 1, 2002</ref>

== מחקריו ==
<div style="direction: ltr;">
* 
* 
* 
* 
* 
* 
* 
</div>

== קישורים חיצוניים ==

* [https://web.archive.org/web/20110202184923/http://www.jamestownproject.org/ פרויקט ג'יימסטאון]
* [https://www.princeton.edu/religion/ המחלקה לדת, אוניברסיטת פרינסטון]

== הערות שוליים ==

קטגוריה:בוגרי מכללת מורהאוס
קטגוריה:בעלי תואר דוקטור מאוניברסיטת פרינסטון
קטגוריה:בוגרי אוניברסיטת טמפל
קטגוריה:סגל אוניברסיטת פרינסטון
קטגוריה:היסטוריונים אמריקאים
קטגוריה:אפרו-אמריקאים
קטגוריה:אמריקאים שנולדו ב-1968
פסגת ריגס (איי שטלנד הדרומיים)

המיקום של האי סמית' באיי שטלנד הדרומיים.
פסגת ריגס (באנגלית: Riggs Peak; בבולגרית: връх Ригс) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה 1,690 מטרים מעל פני הים.

הפסגה ממוקמת 2.38 קילומטרים דרומית-מערבית לפסגת נאופיט; 5.4 קילומטרים דרומית - מערבית להר פוסטר; ו- 8.6 קילומטרים צפונית-מזרחית לכף ג'יימס.

הפסגה מתנשאת מעל קרחון לטניצה שמדרום לה, ומעל קרחון גראמאדה שמדרום-מזרח לה.

== היסטוריה ==
=== גילוי ומיפוי הפסגה ===

הפסגה מופתה לראשונה על ידי חוקרים בולגריים בשנת 2009.

=== מקור השם ===

הפסגה נקראת על שם המיסיונר האמריקאי והבלשן אליאס ריגס (Elias Riggs), אשר תרם באופן משמעותי לתחייה הלאומית הבולגרית, וארגן את ההדפסה וההפצה של התרגום הראשון (תרגום מאת הנאופיט של רילה - "Неофит Рилски") של התנ"ך לבולגרית מודרנית.

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

מבט על חופו הדרומי של האי סמית', מ[[מצר אוסמר]]

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18469&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ריגס] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.58932892602535,-63.03561714544392,14&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix

== הערות שוליים ==

ריגס
ריגס
בית הכנסת של לסקו

בית הכנסת לסקו הוא בית כנסת בלסקו שבפולין. בית הכנסת תפקד כמקום פולחן עד שהוחרב על ידי הנאצים במלחמת העולם השנייה.

== היסטוריה ==
בית הכנסת נבנה בשנים 1626–1654 על ידי הקהילה היהודית הספרדית בלסקו.<ref name="sztetl"></ref> במאה ה-20 היה זה אחד מששת בתי הכנסת בעיירה, והיחיד שבנייתו שרדה את מלחמת העולם השנייה, אם כי במצב פגום מאוד; הפנים נהרסו על ידי הנאצים. לאחר המלחמה המבנה נזנח. הוא שופץ משנות ה-60 ואילך.

הבניין נבנה בסגנון המנייריסטי - בארוק המוקדם.<ref></ref> חלק מהאלמנטים הם גותיים - כמו המגדל. החזית נושאת כתובת בעברית ובה כתוב הפסוק מבראשית כ"ח, י"ז: "וַיִּירָא וַיֹּאמַר מַה נּוֹרָא הַמָּקוֹם הַזֶּה אֵין זֶה כִּי אִם בֵּית אֱלֹהִים וְזֶה שַׁעַר הַשָּׁמָיִם"<ref></ref> אולמות הפנים עוטרו בסגנון מנייריסטי בגומחות, קרניזים וארכיטרבים.
בית הכנסת של לסקו
מאז שנות השמונים משמש בית הכנסת כגלריה לאמנות ובה מוצגים של אמני מחוז בישצ'אדי.<ref>E. Baranowska (n.d.). "Synagoga w Lesku", Lesko: Biesczadzki Dom Kultury, p. 10.</ref> כמו כן, מוצגים במרפסת בניין בית הכנסת נתונים על כל הקהילות היהודיות באזור.

==קישורים חיצוניים==

* 

== הערות שוליים ==

לסקו
לסקו
קטגוריה:פודקרפצקיה: מבנים
חנה הולנדר

חנה הולנדר (נולדה ב-6 בספטמבר 1972) היא אשת עסקים ורואת חשבון ישראלית, שעמדה בראש קבוצת ”אקסלנס נשואה”.

== ביוגרפיה ==
נולדה בירושלים וגדלה בשכונת קטמון בעיר, כאחת מתוך ארבעה אחים. אביה היה הרב הראשי של קטמון וקודם לכן שימש במשך כעשור כאב בית הדין הרבני בחיפה.

עם סיום לימודיה בבית הספר הדתי לאומי חורב, התנדבה לשירות לאומי במרכז שפירא, במסגרת האגודה להתנדבות, וסייעה בקליטת עולי אתיופיה שהגיעו לארץ במבצע שלמה. ב־1994, השלימה תואר בוגר בחשבונאות וכלכלה בהצטיינות ב. בכל אחת משנות התואר, השיגה הצטיינות דיקן. עם השלמת התואר הראשון, המשיכה לתואר MBA עם התמחות בתחום המימון באוניברסיטה העברית, אותו השלימה ב-1996.

=== חיים אישיים ===
הולנדר נשואה לגיל, רואה חשבון שכיהן בעבר כסמנכ"ל הכספים של כלל מימון. לזוג ארבעה ילדים והם מתגוררים במודיעין.

== קריירה ==
ב־1997, ניהלה את מחלקת ההשקעות בבנק יהב ושימשה כמנהלת הנוסטרו בבנק.

ב־2001, עברה לבנק משכן, שם ניהלה את מערך הנכסים וההתחייבויות, ובהמשך הקימה את מערך ניהול הסיכונים וגיוס המקורות של הבנק. היא הכירה את אייל לפידות שהפך לשותפה ליוזמות רבות. עד שנת 2006, עבדה בבנק משכן והפועלים, בתחומי סיכונים פיננסיים והנפקות ציבוריות.

ב-2007, הקימה וניהלה בשותפות עם בית ההשקעות IBI את מחלקת המסחר בניירות לא סחירים.

ב-2013, גייס אייל לפידות את הולנדר לחברת הפניקס להקים את מערך האשראי הלא סחיר בחברה. שם הקימה הולנדר מחלקת ליווי מיזמי בניית נדל"ן ותשתיות בחברה. ב-2019 החליפה הולנדר את אייל לפידות בתפקיד מנכ"ל בית ההשקעות אקסלנס מקבוצת הפניקס.

בינואר 2020, הובילה את רכישת בית ההשקעות אלומות שהוטמע בקבוצת ”אקסלנס נשואה”. בית ההשקעות המנהל מעל 5 מיליארד שקל, נרכש ב-35 מיליון שקלים מידי בעליו ההיסטוריים, הקיבוצים והאגודות השיתופיות.

בינואר 2022 סיימה הולנדר את תפקידה כמנכ"לית אקסלנס. באוקטובר 2022 מונתה לדירקטורית חיצונית ברכבת ישראל.

== קישורים חיצוניים ==

* 

== הערות שוליים ==

קטגוריה:מנכ"ליות ישראליות
קטגוריה:מנכ"לים ישראלים
קטגוריה:רואות חשבון ישראליות
קטגוריה:נשות עסקים ישראליות
קטגוריה:אנשי עסקים ישראלים
קטגוריה:מודיעין-מכבים-רעות: אישים
קטגוריה:בוגרות אולפנת חורב
קטגוריה:בוגרות שירות לאומי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:רואי חשבון ישראלים
קטגוריה:קטמון: אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
בית הכנסת העתיק של קנטרברי

בית הכנסת העתיק של קנטרברי הוא בית כנסת בעיר קנטרברי, הבנוי בסגנון התחייה המצרית והוא אחד משניים כאלה בעולם שעדיין ניצבים על תילם. כיום בית הכנסת משמש כחדר מוזיקה בבית הספר "קינג'ס סקול".<ref name="HAM">H. A. Meek, The Synagogue, Phaidon, 1995, p. 184</ref>

== היסטוריה ==
=== קהילה ===
התיעוד המוקדם ביותר של קהילה יהודית בקנטרברי הוא משנת 1160. ידוע שהקהילה הייתה משגשגת וסחרה בתירס (תבואה) ובצמר וכן עסקה בבנקאות. למרות פוגרומים ב־1261 וב־1264, הקהילה פרחה עד צו גירוש יהודי אנגליה, שניתן על ידי אדוארד הראשון בשנת 1290. נוכחותו מונצחת בשם הרחוב, דרך היהודים.

ידוע כי קהילה יהודית מודרנית הייתה קיימת בקנטרברי עד שנת 1720. הבניין הנוכחי תוכנן על ידי אדריכל יליד קנטרברי, נוצרי בשם חזקיה מרשל, ונבנה בשנים 1846–1848 כדי להחליף בניין שנהרס בשנת 1763 כדי לפנות מקום למסילת הברזל החדשה, שנבנתה על ידי חברת הרכבות הדרום מזרחית. אבן הפינה הונחה על ידי סר משה מונטיפיורי בספטמבר 1847. זוג עמודים עם כותרות לוטוס מאגפים את פתח הבניין הפשוט, בגובה 40 'על 27' על 30'. הבניין עשוי צמנט פורטלנד, המעניק מראה גרניט. יש בימה מרכזית, שעמודיה מתהדרים בכותרות עלים של לוטוס, ועזרת נשים הנתמכת באובליסקים בסגנון מצרי. המקווה תואר כ"מקדש מיניאטורי עם לבנים המונח בגן שמאחורי בית הכנסת". זהו מקווה התחייה המצרי היחיד שידוע שהיה קיים.<ref>Diana Muir Appelbaum, "Jewish Identity and Egyptian Revival Architecture", Journal of Jewish Identities, 2012 (5(2) p. 7.</ref> <ref>Rachel Wischnitzer, "Thomas U. Walter's Crown Street Synagogue, 1848–49", The Journal of the Society of Architectural Historians, Vol. 13, No. 4 (December 1954), pp. 29–31</ref> כמו כן האתר היה הוספיס של מסדר אבירי היכל שלמה בתקופת ימי הביניים.<ref>Krinsky, Carol Herselle, Synagogues of Europe: Architecture, History, Meaning, pp. 140–142</ref>

בתחילת המאה ה-20, הקהילה הידלדלה וזה אילץ את בית הכנסת להיסגר.

=== בית הספר קינג'ס ===
בשנת 1982, בית הספר רכש את בית הכנסת העתיק, והוא משמש כיום כאולם רסיטל למוזיקה בבית הספר. אף על פי כן, חברי הקהילה היהודית הקטנה מתכנסים באופן קבוע בבית הכנסת העתיק למפגשי שבת קצרים ובלתי פורמליים בליל שבת.

מאז שרכש את בית הכנסת העתיק, בית הספר איפשר בנדיבות לקהילה היהודית המקומית הקטנה להשתמש מדי פעם במקום. בשנים האחרונות נערכים בו אירועים כמו סדר פסח, חגיגות סוכות, פורים ופעילויות חברתיות אחרות, כמו גם חתונה יהודית.

אף על פי שכמה בתי כנסת וכנסיות נבנו בסגנון התחייה המצרי בתחילת המאה התשע עשרה, ידוע שרק מעטים שרדו, הם כוללים את בית הכנסת בהובארט טסמניה את הכנסייה הפרסביטריאנית שבמרכז העיר, נאשוויל, טנסי והכנסייה הפרסביטריאנית הראשונה (סאג הארבור), ניו יורק.

== הערות שוליים ==

קטגוריה:אנגליה: בתי כנסת
קטגוריה:בתי כנסת עתיקים
קטגוריה:קנטרברי
ג'וליאנו אמאטו

ג'וליאנו אמאטו (באיטלקית: Giuliano Amato; נולד ב-13 במאי 1938) הוא פוליטיקאי איטלקי, שכיהן פעמיים כראש ממשלת איטליה, תחילה בין השנים 1992–1993 ושוב בין השנים 2000–2001.

מאוחר יותר הוא היה סגן נשיא האמנה בדבר עתיד אירופה שניסחה את החוקה האירופית ועמדה בראש קבוצת אמאטו. הוא מכונה בדרך כלל הדוטור סוטיל (Sottile), (שפירושו "דוקטור סובטיליס", הסוויטה של הפילוסוף הסקוטי מימי הביניים ג'ון דונס סקוטוס, התייחסות לעדינותו הפוליטית). בין השנים 2006–2008 הוא היה שר הפנים בממשלתו של רומנו פרודי.

ב־12 בספטמבר 2013 מינה אותו הנשיא ג'ורג'יו נפוליטאנו לבית המשפט החוקתי באיטליה, שם כיהן מאז.

== ביוגרפיה ==
נולד בטורינו למשפחה סיציליאנית, אמאטו גדל בטוסקנה. הוא קיבל תואר ראשון במשפטים מאוניברסיטת פיזה בשנת 1960, בזמן שלמד בבית הספר היוקרתי "קולג'יו מדיקו-ג'יוריקו" מ"סקואולה נורמלה סופרורי", שהיום הוא בית הספר ללימודים מתקדמים בסנט'אנה, ותואר שני במשפטים השוואתיים ממשפט קולומביה. בית ספר בשנת 1963. לאחר לימד באוניברסיטאות מודנה, פרוג'יה ופירנצה, עבד כפרופסור למשפט חוקתי איטלקי והשוואתי באוניברסיטת רומא לה ספינזה בין השנים 1975–1997.

אמאטו החל את הקריירה הפוליטית שלו בשנת 1958, כשהצטרף למפלגה הסוציאליסטית האיטלקית. הוא היה חבר פרלמנט בין השנים 1983–1993.

היה מזכיר המדינה במשרד ראש הממשלה בין השנים 1983–1987, סגן ראש הממשלה בין השנים 1987–1988 ושר האוצר בין השנים 1987–1989.

מיוני 1992 עד אפריל 1993 כיהן אמאטו כראש הממשלה. במהלך עשרת החודשים האלה סדרה של פרשיות שחיתות טלטלה את איטליה וסחפה כמעט מעמד שלם של מנהיגים פוליטיים. אמאטו עצמו מעולם לא היה מעורב, למרות קרבתו לבטינו קראקסי, דמות מרכזית במערכת השחיתות.

כראש ממשלה, אמאטו הגיב ביעילות לשני פיחות של הלירה בעקבות ספקולציות במטבע שהובילו את גירוש איטליה מהמערכת המטבעית האירופית בכך שקיצץ את הגירעון התקציבי בצורה דרסטית ובכך נקט בצעדים הראשונים בדרך שתביא את איטליה לאמץ את האירו.

== פרויקט צדק עולמי ==
ג'וליאנו אמאטו משמש כיו"ר שותף לכבוד בפרויקט הצדק העולמי. פרויקט הצדק העולמי פועל להובלת מאמץ רב-תחומי עולמי לחיזוק שלטון החוק לפיתוח קהילות של הזדמנויות ושוויון.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת פיזה
קטגוריה:ראשי ממשלת איטליה
קטגוריה:משפטנים איטלקים
קטגוריה:שופטים איטלקים
קטגוריה:איטלקים שנולדו ב-1938
קטגוריה:בוגרי בית הספר למשפטים באוניברסיטת קולומביה
רצח תמר אורן

250px
רצח תמר אורן בוצע בידי מחבלים בפרדס ליד מושב ירקונה ב-23 באוגוסט 1950, וקיבל תהודה ביישוב בתקופתו, מאחר שהיה בין מקרי הרצח הראשונים, לאחר קום המדינה, בהקשר של הסכסוך הישראלי-ערבי.

== פרשת הרצח ==
תמר אורן נולדה בתל אביב ב-28 בספטמבר 1931, בתם של יוסף אורן (צ'רקסקי) וחיה לבית דיסקין, השנייה מבין שלושה ילדים. היא עברה עם משפחתה לגור במושב ירקונה. לאחר שסיימה ללמוד בסמינר לגננות הועידה את עצמה לעבוד כגננת במושב העולים גרדוש בגליל (כיום פרוד).

ביום הרצח, עם לילה, יצאה לטייל עם בן זוגה, בנימין לוונטל מקיבוץ יפתח, ליד מושב ירקונה. בהימצאם ליד פרדס, ירו עליהם מסתננים. תמר נהרגה ובן זוגה נפצע. היא הובאה לקבורה במושב גני עם.

== הנצחתה ==
* במקום הרצח הציבה המשפחה אנדרטה לזכרה, ונטעה עץ דקל ו-5 עצי אורן.
* ב-1951 תרמו הוריה דמי מלגה לסטודנט נצרך בסמינר בו למדה
* ב-1958 נקרא "רחוב התמר" בנווה נאמן על שמה של הנרצחת

==קישורים חיצוניים==
*[https://laad.btl.gov.il/Web/He/TerrorVictims/Page/Default.aspx?ID=37147 תמר אורן], באתר לזכר האזרחים נפגעי פעולות איבה
* 
* 
* 
* 
* 
* 
* [http://www.ezy.co.il/memoSite.asp?memorial_id=423# רצח תמר אורן], באתר "ארץ זוכרת יושביה"

== הערות שוליים ==

קטגוריה:ישראל: פיגועי ירי
קטגוריה:מועצה אזורית דרום השרון
קטגוריה:1950 בישראל
קטגוריה:ירקונה: אישים
טוני מורלי

טוני מורלי (באנגלית: Toni Morley; נולד ב-26 באוגוסט 1954 באורמסקיק שבאנגליה) הוא כדורגלן עבר אנגלי, ששיחק בעמדת הכנף בתקופת הזהב של אסטון וילה בתחילת שנות ה-80.

==ביוגרפיה==
מורלי נולד באורמסקיק שבאנגליה בשנת 1954 ובתור תלמיד ייצג את בתי הספר בעיר והמחוזיים. הוא הצטרף לקבוצת הנוער של פרסטון נורת' אנד ביולי 1969 וכעבור שלוש שנים החל את הקריירה המקצועית במדי הבוגרים שלה. בפברואר 1976 חתם מורלי בברנלי תמורת סכום של 100,000 ליש"ט. אף על פי שבאותה העת שיחקה בפוטבול ליג כעבור כמה חודשים מהגעתו ירדה לליגה השנייה. אומנם מורלי היה בהרכב הקבוע אך אכזב וסבל בה כשנראה שאיבד את יכולת הכיבוש שלו. בעונת 1978/79 כבש חמישה שערים בלבד ב-91 משחקי ליגה. השחקן שנחשב כ"ג'ורג' בסט" הבא לא מצא את עצמו שם.

גביע אירופה בשנת 1982]]

השינוי הגיעה עם צירופו לאסטון וילה ב-1979 תמורת סכום של 200,000 ליש"ט, שם עשה את הרגעים הגדולים בקריירה שלו. תחת המאמן רון סאונדרס עוצב להיות אחד השחקנים המסוכנים בסביבה כשהיה מפורסם בהבקעת שערים מרהיבים; אחד מהם היה נגד אברטון בפארק גודיסון בעונת 1980/81 כשרץ כמעט מאמצע המגרש וכבש מחוץ לרחבה אל חיבורי השער. עם שער זה מורלי זכה בתואר "שער העונה". הוא לקח חלק חשוב בזכייה באליפות המפתיעה בעונת 1980/81 ובגביע אירופה לאלופות בעונה שלאחר מכן. מורלי כבש במפעל האירופי ארבעה שערים, יותר מכל חברי קבוצתו, וגם כבש את השער שהעלה אותם לגמר בניצחון 0–1 במשחק הראשון על אנדרלכט הבלגית. בגמר המפעל באיירן מינכן הגיעה כפייבוריטית לזכייה אך מסירה של מורלי לעבר פיטר ווית' קבעה את תוצאת המשחק 0–1 לזכות אסטון וילה. ממש בתחילת שנת 1983 זכה עימה גם בסופר קאפ האירופי עם ניצחון 1–3 בצמד המפגשים על ברצלונה ולאחר מכן עבר ליריבתה המקומית וסט ברומיץ' אלביון. מורלי שיחק שם שתי עונות (כולל זמן השאלה קצר בברמינגהאם סיטי).

בהמשך הקריירה נדד בקבוצות שונות מרחבי העולם והראשונה שבהם הייתה סייקו מהונג קונג. אחריה הצטרף ב-1986 לדן האג ההולנדית עימה הגיעה לגמר הגביע בעונת 1986/87, בו גם כבש אך הפסידו 4–2 בהארכה לאייאקס. לאחר מכן מורלי חזר לוסט ברומיץ' אלביון והיה גם בתקופת השאלה בברנלי. התחנות האחרונות בקריירה שלו היו טמפה ביי רודיס מארצות הברית והמרון ספרטנס ממלטה.

====נבחרת אנגליה====
מורלי ערך במדי נבחרת אנגליה 6 הופעות אך הקריירה שלו הייתה בירידה לאחר ולא היה בסגל במונדיאל 1982, זאת מכיוון שהמאמן רון גרינווד העדיף את גראהם ריקס מארסנל על פניו. מורלי כשל להבקיע בכל הופעותיו המועטות והופעת הבכורה שלו הייתה ב-18 בנובמבר 1981 בניצחון 0–1 על הונגריה. האחרונה הגיעה במוקדמות יורו 1984 בניצחון 0–3 נגד יוון.

==תארים==
;אסטון וילה
*אליפות אנגליה: 1980/81
*מגן הקהילה: 1981 (משותף)
*גביע אירופה לאלופות: 1981/82
*הסופר קאפ האירופי: 1982

==קישורים חיצוניים==

קטגוריה:כדורגלנים אנגלים
קטגוריה:כדורגלני נבחרת אנגליה
קטגוריה:כדורגלני ברנלי
קטגוריה:כדורגלני אסטון וילה
קטגוריה:כדורגלני וסט ברומיץ' אלביון
קטגוריה:כדורגלני ברמינגהאם סיטי
קטגוריה:כדורגלני דן האג
קטגוריה:אנגלים שנולדו ב-1954
גוסטב שנלבר

גוסטב שנלבר (בגרמנית: Gustav Schönleber; 3 בדצמבר 1851 – 1 בפברואר 1917) היה צייר גרמני.<ref>Leo Mülfarth: Kleines Lexikon Karlsruher Maler. Karlsruhe 1987, , S. 99–101.</ref>

== ביוגרפיה ==
גוסטב שנלבר למד תחילה בבית הספר הלטיני המקומי ולאחר מכן בבית ספר התיכון בשטוטגרט. בילדותו הוא התעוור בעין אחת. הוא למד הנדסת מכונות בפוליטכניקה של שטוטגרט, אך בן דודו זיהה את כישרונו והמליץ עליו ללמוד באקדמיה הפרטית לאמנות של אדולף לייר במינכן, שם החל ללמוד ציורי נוף בין השנים 1870 עד 1873. גוסטב שנלבר גילה מקומות רבים שהיו ידועים אחר כך מאוד, כמו בסיגהיים, רוטנבורג, בשנת 1870 ו- Hiddensee, שהיה קשה לגישה עד שנת 1875. בנוסף, ביקר במקומות ציור קלסיים בצרפת (כולל פריז ודיפה), איטליה והולנד.

גוסטב שנלבר לימד באקדמיה הממלכתית לאמנויות יפות בקרלסרוהה בין השנים 1880–1917. תלמידיו כוללים: פרידריך קלמורגן, אלפרד צוף, ראול פרנק, וילהלם הסמן, גוסטב קמפמן, פול מולר-קאמפף, גרהרד בקנהוס, אוגוסט גרוה, אדולף לונץ, אדוארד שלואמן, וילהלם ריטר, מקס וילהלם רומן, אלפרד הלברגר, מקס פריי, גאורג בורמסטר, אדולף דה קודר וארנסט איטנר.

בשנת 1888 הקים את וילה שנלבר, הקיימת עד היום, בקרלסרוהה סמוך לאקדמיה. בוילה ישנם בהווה, סדנאות, חדרי לימוד, סדנת הצילום ומחלקת התקשורת של האקדמיה לאמנויות.

לאחר שממשלת באדן החליטה לפוצץ את המפלים בלופנבורג, היא הזמינה את גוסטב שנלבר לצייר את פלא הטבע ושילמה 10,000 זהובים עבור העבודה.

== קשר לאימפרסיוניזם ==
בהווה רואים את שנלבר כחלוץ האימפרסיוניזם הגרמני. גרהרד קביירסטה רואה בו "האב האינטלקטואלי של הזצסיון בקרלסרוהה" ומתייחס לתלמידיו כציירים בסגנון האימפרסיוניזם והאקספרסיוניזם. סגנון הציור שלו נחשב למודרני על ידי מבקרי האמנות.

גוסטב שנלבר היה רק צייר נוף. המוטיבים וסגנון הציור שלו נותרו קבועים מאוד בשלב היצירה שלו יותר מ -40 שנה.

הוא העדיף לצייר סצינות על ידי המים, הן בתוך הארץ והן חופים, בהולנד, גרמניה ואיטליה, כמו גם בפאתי הולנד וגרמניה. הוא התעניין במיוחד באירועים עונתיים כמו שיטפונות.

== גלריה ==
<gallery mode="packed" heights="170">

File:Gustav Schönleber Dünendörfchen 1901.jpg

File:Gustav Schönleber Aus Vlissingen 1880.jpg

File:Gustav Schönleber Fischereihafen.jpg

File:Gustav Schönleber Spielende Kinder am Bodensee.jpg

File:Gustav Schönleber Sommer an der holländischen Küste.jpg

File:Schönleber pfingstsonntag.jpg

File:Schönleber, Blick über die Waal auf Nijmegen.jpeg

File:Lloyddampfer von Gustav Schönleber.jpg
</gallery>
==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1851
קטגוריה:גרמנים שנפטרו ב-1917
אדומה שלי

"אדומה שלי" הוא שיר אליפות של מועדון הכדורגל הפועל תל אביב לרגל זכייתה של הקבוצה בדאבל 1999/2000. את הלחן כתב מיכה שטרית ואת המילים חיבר אריק איינשטיין, שגם ביצע את השיר.

== תוכן השיר ==
איינשטיין היה ידוע כאוהד הקבוצה. השיר מורכב מארבעה בתים מחורזים: הבית הראשון מתאר באופן חיובי את הערים פתח תקווה, חיפה וירושלים, השני את אהבתו של המחבר לקבוצה, ובשני הבתים האחרים מתוארת הזכייה בדאבל. אף התאריך שבו הבטיחה הפועל את הזכייה באליפות (13 במאי) מצוין בשיר.

{| cellpadding="1" style="float: left; border: 1px solid lime; background: #f7f8ff; padding: 10px; font-family: david; font-size: 120%; margin: 8px 25px 8px 2px;"
| style="background: red; text-align: center;" | "אדומה שלי"
|-
|
|-
|
<poem>
השנה היא שנת אלפיים,
ה־13 במאי,
היום לקחנו כתר,
עם הפועל חי
</poem>
|}

בתחרות שירי הספורט האהובים בכל הזמנים שערך ערוץ הספורט, זכה השיר במקום ה־11.

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלים מ-2000
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירי אליפות
קטגוריה:הפועל תל אביב (כדורגל)
טוויקס

טוויקס (באנגלית: Twix) הוא חפיסת שוקולד המיוצרת על ידי חברת מרס, ומורכבת מביסקוויט המצופה בשוקולד חלב וקרמל.<ref name="twixbiscuitlayer">The biscuit is typically topped with caramel and then coated with milk chocolate. There is also an additional thin layer of chocolate between the biscuit and the caramel. [http://www.ediblegeography.com/wp-content/uploads/2011/08/twix1.jpg "Cross-section of a Twix"], ediblegeography.com</ref> סלוגן החטיף הוא "Try both. Pick a side" (בעברית: נסה את שניהם, בחר צד), בהתאם לחילוקו לשתי רצועות מחוברות בחפיסה. החטיף נמכר גם בצורות אחרות ובמילוים שונים.<ref></ref>

== היסטוריה ==
טוויקס במילוי [[חמאת בוטנים.]]
המוצר הופק לראשונה בבריטניה בשנת 1967,<ref name="twixyears">[https://web.archive.org/web/20110714041629/https://www.marsfoodservices.com/DessertsSnacks/Products/TWIXsupregsup/tabid/178/Default.aspx "TWIX"], marsfoodservices.com</ref> והחל להימכר בארצות הברית בשנת 1979.<ref name="twixyears" /> תחילה נקרא החטיף "ריידר" (Raider), ושמו שונה בשנת 1991. משנת 2014 החל החטיף להימכר בצורת שתי רצועות מחוברות.<ref></ref>

כיום, עבור השוק הצפון אמריקאי מיוצר החטיף בקליבלנד, טנסי, יחד עם M&M's.<ref></ref>

== בתרבות הפופולרית ==
גלידת טוויקס של מקדונלד'ס.]]
שינוי השם החטיף מריידר לטוויקס הוזכר בסדרת הטלוויזיה הגרמנית מבית נטפליקס "אפל".

בסדרת הדרמה הקומית האמריקאית "כתום זה השחור החדש" החטיף הופיע כפרס עבור מי שתנחש מתי אישה בהריון תלד.

בפרק "The Dealership" בקומדיית המצבים האמריקאית "סיינפלד" נעשה שימוש בחטיף כקו עלילה כאשר ג'ורג' קוסטנזה מאשים מכונאי בגניבת חפיסת הטוויקס שלו.<ref></ref>

== קישורים חיצוניים ==

* 

* [http://www.twixpause.ch דף הבית של טוויקס בצרפתית] 

== הערות שוליים ==

קטגוריה:חטיפי שוקולד
קטגוריה:מותגי מרס
וספרמגלשה

וספרמגלשה (בהונגרית: Veszprémgalsa) הוא כפר במחוז וספרם שבמרכז הונגריה.
כמו יישובים רבים באירופה גם בוספרמגלשה מספר התושבים נמצא בירידה. כך, בשנת 1990 היה מספר התושבים 325 ובשנת 2020 רק 277 תושבים.

בשנת 1969 הוקם הכפר על ידי איחוד של שני הכפרים וספרמפינקוץ (Veszprémpinkóc) וזלגלשה (Zalagalsa)

==יהודי וספרמגלשה==
בכפרים שמרכיבים את וספרמגלשה חיו יהודים בתקופות זמן שונות. 

===יהודי וספרמפינקוץ (Veszprémpinkóc)===
חלק מהיהודים ילידי וספרמפינקוץ נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|12
|176
|-
|1910
|4
|
|-
|1930
|3
|
|-
|}

===יהודי זלגלשה (Zalagalsa)===
חלק מהיהודים ילידי זלגלשה נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|13
|469
|-
|1920
|4
|
|-
|1930
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
זלארדד

זלארדד (בהונגרית: Zalaerdőd) הוא כפר במחוז וספרם שבמרכז הונגריה.
כמו יישובים רבים באירופה גם בזלארדד מספר התושבים נמצא בירידה. כך, בשנת 1990 היה מספר התושבים 375 ובשנת 2020 רק 217 תושבים.

==יהודי זלארדד==
בזלארדד חיו יהודים בתקופות זמן שונות. חלק מהיהודים ילידי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|24
|628
|-
|1910
|10
|
|-
|1920
|11
|
|-
|1930
|2
|
|-
|1941
|1
|752
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
הסופר קאפ האיטלקי 2019

הסופר קאפ האיטלקי 2019 היה המהדורה ה-32 של הסופר קאפ האיטלקי. הוא נערך ב-22 בדצמבר 2019, באצטדיון אוניברסיטת המלך סעוד, שבריאד, ערב הסעודית. המשחק שוחק בין אלופת הסרייה א' לעונת 2018/19, יובנטוס, לבין מחזיקת הגביע האיטלקי של אותה העונה, לאציו. לאציו ניצחה במשחק בתוצאה 1–3, וזכתה בגביע זה בפעם החמישית בתולדותיה.

==רקע==

משחק זה היה המפגש החמישי בין שתי הקבוצות במסגרת הסופר קאפ האיטלקי, ובכך המפגש הפך לציוות השכיח ביותר במסגרת ההיסטוריה של המפעל, כשעקף את הציוות בין אינטר לרומא, שנפגשו ארבע פעמים. בארבעת המפגשים הקודמים, כל קבוצה ניצחה פעמיים; יובנטוס הניפה את הגביע ב-2013 וב-2015, ואילו לאציו הניפה את הגביע ב-1998 וב-2017.

==סיכום המשחק==

===הרכבי הקבוצות===
{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="1" cellpadding="1"
|colspan="4"|יובנטוס:
|-
!| !!|
|
|-
| שוער || 1 || וויצ'ך שצ'נסני
|-
| מגן ימני || 2 || מתיה דה שיליו 
|-
| בלם || 19 || לאונרדו בונוצ'י (קפטן)
|-
| בלם || 28 || מריח דמיראל
|-
| מגן שמאלי || 12 || אלכס סנדרו
|-
| קשר || 30 || רודריגו בנטנקור 
|-
| קשר ||5 || מירלם פיאניץ'
|-
| קשר || 14 || בלז מטווידי 
|-
| קשר התקפי || 10 || פאולו דיבאלה
|-
| חלוץ || 21 || גונסאלו היגוואין 
|-
| חלוץ || 7 || כריסטיאנו רונאלדו
|-
|colspan=3|מחליפים:
|-
| שוער || 31 || קרלו פינסוליו
|-
| שוער || 77 || ג'אנלואיג'י בופון
|-
| הגנה || 4 || מתייס דה ליכט
|-
| הגנה || 13 || דנילו
|-
| הגנה || 24 || דניאלה רוגאני
|-
| קישור || 8 || ארון ראמזי 
|-
| קישור || 23 || אמרה ג'אן
|-
| קישור || 25 || אדריאן רביו
|-
| התקפה || 11 || דוגלאס קוסטה 
|-
| התקפה || 16 || חואן קוואדראדו 
|-
| התקפה || 20 || מרקו פיאצה
|-
| התקפה || 33 || פדריקו ברנרדסקי
|-
|colspan=3|מאמן:
|-
|colspan=4| מאוריציו סארי
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|לאציו:
|-
!width=25| !!width=25|
|
|-
| שוער || 1 || תומאס סטראקושה
|-
| בלם || 27 || לואיז פליפה
|-
| בלם || 33 || פרנצ'סקו אצ'רבי
|-
| בלם || 26 || סטפן ראדו
|-
| קשר || 6 || לוקאס לייבה 
|-
| קשר || 21 || סרגיי מילינקוביץ'-סאביץ'
|-
| קשר || 10 || לואיס אלברטו 
|-
| קשר ימני || 29 || מנואל לזארי
|-
| קשר שמאלי || 19 || סנאד לוליץ' (קפטן)
|-
| חלוץ || 17 || צ'ירו אימובילה 
|-
| חלוץ || 11 || חואקין קוריאה
|-
|colspan=3|מחליפים:
|-
| שוער || 23 || גווידו גריירי
|-
| שוער || 24 || סילביו פרוטו
|-
| הגנה || 4 || פטריק
|-
| הגנה || 15 || בשטוש
|-
| הגנה || 77 || אדם מארושיץ'
|-
| קישור || 7 || ואלון ברישה
|-
| קישור || 16 || מרקו פרולו 
|-
| קישור || 22 || ג'וני
|-
| קישור || 28 || אנדרה אנדרסון
|-
| קישור || 32 || דנילו קטלדי 
|-
| התקפה || 20 || פליפה קאייסדו 
|-
| התקפה || 34 || בובי אדקניה
|-
|colspan=3|מאמן:
|-
|colspan=4| סימונה אינזאגי
|}
|}
{| width=100% style="font-size: 90%"
|
עוזרי השופט:
 אלסנדרו קוסטנזו
 ג'ורג'ו פרטי
 שופט רביעי:
 פאביו מארסקה
 עוזר שופט מחליף:
 סטפנו אלאסיו
 שופט הווידאו:
 פאולו מזולני
 עוזר שופט הווידאו:
 פיירו ג'אקומלי
|}

==ראו גם==
* עונת 2018/2019 בסרייה א'

==הערות שוליים==

קטגוריה:תחרויות כדורגל ב-2019
קטגוריה:יובנטוס
סופר קאפ 2019
קטגוריה:ערב הסעודית: ספורט
מאליק אובמה

אבונגו מאליק "רוי" אובמה (באנגלית: Abon’go Malik "Roy" Obama; נולד ב-15 במרץ 1958) הוא איש עסקים ופוליטיקאי קנייתי-אמריקאי הידוע בהיותו אחיו הבכור ואחיו למחצה של נשיא ארצות הברית ה-44, ברק אובמה.

אובמה הוא בעל אזרחות כפולה והוא מחזיק הן באזרחות קנייתית והן באזרחות אמריקאית.<ref></ref>

== ביוגרפיה ==
אבונגו מאליק "רוי" אובמה נולד וגדל בניירובי שבקניה<ref name="slowlane"></ref>, אביו היה הכלכלן ברק אובמה האב, ואמו הייתה קזיה אובמה.

את אחיו למחצה הצעיר, ברק אובמה, (שאמו הייתה אן דנהאם), פגש מאליק לראשונה רק ב-1985, כאשר ברק טס משיקגו לבירת וושינגטון על מנת להיפגש עם מאליק,<ref>Dreams from my Father, p. 262.</ref> ברק היה שושבין בחתונה של מאליק, ומאליק היה שושבין בחתונה של ברק ומישל אובמה. אובמה קיבל את התואר שלו בחשבונאות מאוניברסיטת ניירובי . חרף העובדה שהשניים היו איש בחתונת רעהו, היחסים בין האחים אינם טובים. בראיון שנתן לתקשורת ב-2015 הוא אמר כי אחיו ברק הוא אדם ש"אומר דבר אחד ועושה דבר אחר" ואף בהמשך טען כי "הוא לא אדם ישר, מבחינת ההתנהלות שלו, מה שהוא אומר והיחס שלו לאנשים".

במהלך קמפיין הבחירות שערך אחיו ברק לקראת הבחירות לנשיאות ארצות הברית 2008 מאליק קיבל את התפקיד הלא רשמי להיות דובר משפחת אובמה המורחבת אשר עדיין מתגוררת בקניה, הוא עסק בעיקר בבעיות בטיחות ושמירה על פרטיות המשפחה, תשומת הלב הנרחבת שקיבלה המשפחה לאור התמודדתו של ברק.<ref></ref>

מאליק אובמה התגורר בעבר במרילנד ועבד שם כרואה חשבון.

אובמה ניסה להתמודד על מושל מחוז סיאיה בקניה ב-2013<ref></ref> וסיסמת הקמפיין שלו הייתה "אובמה כאן, אובמה שם" (ובכך התייחס לעובדה שאחיו ברק החל את הקנדציה השנייה שלו כנשיא ארצות הברית), מאליק גרף כ-2,792 קולות בלבד, כ-140,000 פחות מהמועמד הזוכה.<ref></ref>

פחות מחצי שנה לפני הבחירות לנשיאות ארצות הברית 2016 הצהיר אובמה כי הוא תומך במועמד המפלגה הרפובליקנית, דונלד טראמפ,<ref></ref> בנוסף לכך בעימות הנשיאותי בינו לבין המועמדת הדמוקרטית, הילרי קלינטון הוא נכח בעימות כאחד מאורחיו של טראמפ.<ref></ref>

גם ביוני 2020, פחות מחצי שנה לפני הבחירות לנשיאות שנערכו ב-2020 הביע אובמה תמיכה מחודשת בטראמפ,<ref></ref> מלבד זאת, שבוע לאחר הכרזה זו הציג מאליק תעודת לידה מזויפת של אחיו-למחצה ברק, בתעודה נטען כי ברק נולד ב"רפובליקה של קניה" ב-1961 וזאת על אף העובדה שהרפובליקה של קניה לא הייתה קיימת עד דצמבר 1963. אחותם של ברק ומאליק, אומה, גינתה את המעשה ולדבריה הוא קידם בכך את תיאוריה הקונספריציה על מיקום לידתו של ברק אובמה.<ref></ref>

==קישורים חיצוניים==

== הערות שוליים ==

קטגוריה:פוליטיקאים קנייתים
קטגוריה:משפחת אובמה
קטגוריה:אנשי עסקים אמריקאים
קטגוריה:קנייתים
קטגוריה:רואי חשבון
קטגוריה:אמריקאים שנולדו ב-1958
גשר הדרדנלים

גשר הדרדנלים (בטורקית: Çanakkale 1915 Köprüsü, באנגלית: Dardanelles Bridge, או Çanakkale 1915 Bridge), הוא גשר תלוי בצ'נקלה שבצפון מערב טורקיה. הגשר נחנך ב-18 במרץ 2022, והוא מחבר את העיירה גליבולו, הממוקמת בצד האירופי של מחוז צ'נקלה שבצפון-מערב טורקיה, עם העיירה לאפסקי בצד האסייתי. 

הגשר מאפשר למטיילים לחצות את מצר הדרדנלים – המחבר את הים האגאי עם ים מרמרה – בשש דקות בלבד, בהשוואה לשעה וחצי שלקחה עד אז המעבורת.<ref></ref> 

הגשר הוא החלק המרכזי של פרויקט כביש קינאלי-בליקסיר באורך 321 ק"מ ונבנה בעלות של 2.8 מיליארד דולר, והוא מחבר את הכבישים המהירים O-3 ו-O-7 במזרח טורקיה לכביש המהיר O-5 באנטוליה. 

המרווח בין מגדליו של "גשר צ'נקלה 1915" עומד על 2,023 מטר, מה שהופך אותו לגשר התלוי הארוך בעולם (עד אז גשר אקשי-קייקיו ביפן הקצר ב-32 מ' היה הגשר התלוי הארוך בעולם)<ref name="hdn2"></ref>. 

טקס החניכה של הגשר נקבע במקביל ליום השנה ה-107 לניצחון צי האימפריה העות'מאנית על צי משותף של בריטניה וצרפת שתקף את הדרדנלים בזמן מלחמת העולם הראשונה. כישלון זה הוביל את בעלות הברית – בראשות בריטניה וצרפת יחד עם חיילים מאוסטרליה וניו זילנד – לכישלון המערכה בחצי האי גליפולי ב-1915.

== ראו גם ==
* גשר הבוספורוס
* גשר פתיה סולטאן מהמט
* מרמריי

== קישורים חיצוניים ==

* 

== הערות שוליים ==

קטגוריה:גשרים תלויים
דרדנלים
מבצע דוגו

דוד לייטנר (דוגו), 2021
מבצע דוגו הוא אירוע אכילת פלאפל שנתי המתקיים בתאריך 18 בינואר לזכר יום יציאת צעדת המוות מאושוויץ. מקור "מבצע דוגו" במנהג פרטי של ניצול השואה דוד לייטנר ("דוגו").

==מקור המנהג==
ב-18 בינואר 1945 יצאה לדרך צעדת המוות מאושוויץ. מעל 60,000 אסירים הוצעדו בהליכה מערבה, כאשר כל מי שעצר והפסיק לצעוד נורה למוות.

אחד מהצועדים היה דוד לייטנר, המכונה "דוגו", שהיה אז נער בן 14. במהלך ההליכה כמעט התייאש, אך בדמדומי העייפות, בין ערות לאובדן הכרה, הוא נזכר באימו, גולדה, שסיפרה לו בילדותו כי בארץ ישראל יש לחמניות עגולות ("בילקלך") הצומחות על העצים. המחשבה על הבילקלך בארץ ישראל נתנה לו תקווה וכוח להמשיך לצעוד.

זמן קצר לאחר עלייתו לארץ, טייל דוגו בשוק מחנה יהודה בירושלים, וראה כדורי פלאפל מיטגנים בשמן. אלה הזכירו לו את אותן "בילקלך" עליהן דיברה אימו. באותו רגע החליט כי מדי שנה, ב-18 בינואר, יום יציאתו לצעדת המוות, הוא יאכל פלאפל כדי לחגוג את היותו חי, שבע, ותושב ארץ ישראל, כפי שחלמה אימו.

== הפצה ==
בשנת 2016 יזם בית העדות להנחלת זיכרון השואה בניר גלים את "מבצע דוגו", והציע לציבור להצטרף למנהגו הפרטי של דוגו. מאז המונים מצטרפים מדי שנה למנהג הפלאפל של דוגו. בית העדות הזמין אנשים מכל הארץ והעולם לאכול פלאפל ביום 18 בינואר, להצטלם עם שלט "מבצע דוגו - עם ישראל חי" ולהעלות את התמונות לרשתות החברתיות.

בתי ספר רבים ברחבי הארץ והעולם לומדים באותו היום על צעדת המוות. משתתפים נוספים: משרדי ממשלה ושגרירויות, מקומות עבודה, שירות בתי הסוהר, שירות כבאות והצלה, שוטרים וחיילים, חברות הסעדה, תנועות נוער, קהילות ויחידים.

ב-2019 השתתף נשיא המדינה ראובן ריבלין במבצע דוגו. ב-2020 השתתף הרמטכ"ל אביב כוכבי באכילת פלאפל עם דוגו. בשנת 2023 השתתפו במבצע נשיא המדינה בוז'י הרצוג, יו"ר הכנסת אמיר אוחנה וחברי כנסת רבים. בשנת 2024 הצהיר יו"ר הכנסת אמיר אוחנה כי מבצע דוגו יצוין בכנסת מדי שנה<ref></ref>.

== חייו של דוד לייטנר ==
דוד לייטנר (דוגו) נולד בנירג'האזה שבהונגריה בשנת 1930 להוריו, מאיר וגולדה, בעלי חנות מכולת מקומית. בפסח 1944 הועבר עם משפחתו לגטו שהוקם בנירג'האזה, ולאחר זמן קצר שולחה המשפחה למחנה אושוויץ. דוגו נותק ממשפחתו, אך הצליח לשרוד את תלאות המחנה.<ref></ref> צעדת המוות מאושוויץ הסתיימה במחנה מאוטהאוזן, ואחריה הועבר למחנה גונסקירכן, משם השתחרר לבסוף, בתחילת מאי 1945.

דוגו עלה ארצה והיה ממייסדי מושב ניר גלים. בתו היא הסופרת זהבה קור ונכדתו היא העיתונאית מוריה קור, בתו של הבלשן ואיש התקשורת ד"ר אבשלום קור<ref></ref>. ב-2004 הדליק משואה בעצרת הממלכתית ביד ושם בערב יום הזיכרון לשואה ולגבורה. ב-27 ביולי 2023, ט' באב ה'תשפ"ג, בגיל 93, הלך לעולמו.

== קישורים חיצוניים ==
* 
* [https://www.youtube.com/watch?v=suupyLOtfPg מבצע דוגו], סרטון באתר יוטיוב (אורך 2:30)
* 
* 
* 
* 
* 
* 

== הערות שוליים ==

קטגוריה:פלאפל
קטגוריה:זיכרון השואה בישראל
קטגוריה:אירועים בחודש ינואר
פרארי רומא

פרארי רומא (באנגלית: Ferrari Roma) היא מכונית ספורט במרכב קופה בעלת שתי מקומות ישיבה, שמיוצרת על ידי פרארי משנת 2020. היא הוצגה בנובמבר 2019<ref></ref>.

== עיצוב ==
העיצוב החיצוני והפנימי מציג עיצוב GT חדיש<ref></ref>, עיצוב הפרארי רומא מאפשר שילוב של יוקרה וספורט<ref></ref>. העיצוב החיצוני מזכיר במעט את אסטון מרטין ונטאג'. גלגלים בקוטר 20 אינץ', הדגם הוצג עם בחירה בין גלגלים של חברת פירלי, מישלן או ברידג'סטון. הבלמים בקוטר 390 מ"מ.

הפנים כולל עיצוב יוקרתי ונוחות "יתר", טכנולוגיות מעודכנות, ושימוש גבוה בבד. לוח מחוונים דיגיטלי בקוטר 16.0 אינץ' המשותף עם פרארי SF90 סטרדלה, מסך מגע המשדר את המולטימדיה בקוטר 8.4 אינץ'. 

== מפרט טכני ==
הפרארי רומא כוללת מנוע בנזין V6 צילנדרים בנפח 3.9 ליטר טווין טורבו המספק כ-620 כ"ס ומומנט מרבי של 77.5 קג"מ. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קמ"ש בתוך 3.4 שניות ומגיעה למהירות מרבית של 322 קמ"ש.

== פרסים ==
עיצוב הפרארי רומא קיבל פרס Red Dot בשנת 2020<ref></ref>. הארגון הצהיר כי על ידי הורדת פרטים מיותרים השיגה הרומא את העיצוב האלגנטי<ref></ref>. פרסי Red Dot הם בין ההצטיינות היוקרתית ביותר בתעשיית העיצוב.

מגזין Auto & Design העניק לפרארי רומא את עיצוב המכונית הטוב ביותר לשנת 2020<ref></ref>. הפרס הוא הוקרה ליצירות הטובות ביותר בתעשיית הרכב. עיתונאי רכב בינלאומיים אמרו כי הרומאים מפרשים מחדש את הקווים הקלאסיים של מכוניות גראן טוריסמו ומקרינים אותם אל המאה ה-21.

== גלריה ==
<gallery widths="220" heights="135">
קובץ:2021 Ferrari Roma S-A 3.9.jpg|מבט קדמי
קובץ:Ferrari Roma IMG 4024.jpg|מבט צדדי
קובץ:2020 Ferrari Roma.jpg|מבט אחורי
קובץ:Ferrari Roma Dual Cockpit Design.jpg|מבט לפנים המכונית
</gallery>

== קישורים חיצוניים ==

* 

== הערות שוליים ==

רומא
קטגוריה:מכוניות גראן טוריסמו
קטגוריה:מכוניות קופה
קטגוריה:דגמי מכוניות שהושקו ב-2019
קטגוריה:כלי רכב איטלקיים
פרידריך קלמורגן

פרידריך קלמורגן (בגרמנית: Friedrich Kallmorgen; 15 בנובמבר 1856 – 2 ביוני 1924) היה צייר אימפרסיוניסטי גרמני, שהתמחה בנופים ונופי עיר.<ref>Galerie Herold (Ed.): Friedrich Kallmorgen 1856–1924. Leben und Werk. Christians Verlag, Hamburg 1981</ref>

== ביוגרפיה ==
אביו היה אדריכל. בשנים 1862 עד 1863 הוא קיבל שיעורי רישום ראשונים מדודו, צייר הדיוקנאות והנוף תיאודור קוכל (1819–1885). בשנת 1875 הוא נרשם לבית ספר לאמנות בדיסלדורף שם למד אצל אנדראס מולר, ארנסט דגר ויוגן דוקר. לאחר טיול לימודים בשווייץ, עם קרל פרידריך לסינג, הוא למד באקדמיה לאמנויות יפות, קרלסרוהה, שם לימד אותו במקור ארנסט הילדברנד, ואחריו הנס פרדריק גודה.

בשנת 1881, לאחר שהות קצרה בברלין, חזר לקרלסרוהה והשלים את לימודיו אצל גוסטב שנלבר.

יחד עם גוסטב שנלבר והרמן באיש הוא נסע לצרפת, בלגיה והולנד. עם שובם הוא התחתן עם ציירת הפרחים, מרגרטה הורמות.

בשנת 1889 הוא הפך למייסד מושבת האמנים גרוטזינגן. שנתיים לאחר מכן, פרדריק הראשון, הדוכס הגדול של באדן מינה אותו כפרופסור. במהלך שנות ה-90 של המאה ה-19 הוא עיצב כרטיסי מסחר עבור חברת השוקולד סטולוורק של קלן.

סדרת 1899 שלו על שירי עם איטלקיים הייתה פופולרית במיוחד.

בשנת 1901 מונה למורה לציור נוף באוניברסיטת ברלין לאמנויות, במקומו של יוגן בראכט. בשנת 1908 הוענקה לו מדליית זהב בתערוכת האמנות הגדולה בברלין.

הוא המשיך בנסיעות וביקר בנורווגיה וברוסיה. לאחר שהייה קצרה בהיידלברג, חזר למושבת האמנים ליד קרלסרוהה ומת שם.

== גלריה ==
<gallery mode="packed" heights="180">
קובץ:Friedrich Kallmorgen Mecklenburgischer Bauer 1911.jpg|איכר ממקנבורג
קובץ:Friedrich Kallmorgen Im Treibeis der Elbe.jpg|שייט על האלבה
קובץ:Friedrich Kallmorgen Burgtor 1906.jpg|שער המצודה
קובץ:Friedrich Kallmorgen Holzsammlerin im Herbstwald 1893.jpg|איסוף עצים בסתיו
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1856
קטגוריה:גרמנים שנפטרו ב-1924
פזל-אללה זאהדי

פזל-אללה זאהדי (בפרסית: فضل‌الله زاهدی, תעתיק מדויק: פָטַ'ל-אַלְלָה זְאַהָדִי; 17 במאי 1892 – 2 בספטמבר 1963) היה לוטננט גנרל בכוחות המזוינים של איראן וראש ממשלת איראן בין השנים 1953–1955, לאחר ההפיכה באיראן של שנת 1953, שהונהגה בידי מוחמד רזא שאה פהלווי נגד מוחמד מוסאדק. שירותו של פזל-אללה בבריגדת הקוזאקים הפרסית קישרה אותו עם רזא שאה פהלווי ויורשו, שליטי שושלת פהלווי האיראנית. לאחר ירידתו מתפקיד ראש הממשלה, הפך פזל-אללה לשגריר איראן באומות המאוחדות.

== ביוגרפיה ==
זאהדי נולד בעיר המדאן, השושלת הקאג'ארית, בשנת 1892. למשפחתו היה מעמד גבוהה בפוליטיקה המדינית בחצר המלוכה של נאסר א-דין שאה קאג'אר וזאהדי החל מוקדם בקריירה צבאית. הוא סיים את לימודיו באקדמיה הצבאית האיראנית בשנת 1916. הוא הצטרף לבריגדת הקוזאקים הפרסית (תחת פיקוד צבא האימפריה הרוסית) ובגיל 25 – בתפקיד מפקד בריגדה – התבדל על ידי השמדת מרד כורדי במערב איראן במסגרת פעילויות של בדלנות כורדית באיראן. שלוש שנים מאוחר יותר הוא דיכא תנועת אוטונומיה ערבית בראשות השייח' חזאל ח'אן, בח'וזסתאן בתמיכתו של שר המלחמה ומפקד הצבא בפועל, רזא ח'אן.

זמן קצר לאחר הפלת המרד בח'וזסתאן, הפך רזא ח'אן לשאה החדש והסדיר את שושלתו, שושלת פהלווי בשלטון על איראן בשנת 1925. רזא ח'אן, (או רזא שאה פהלווי בשמו המלוכני) מינה את זאהדי למושל צבאי במחוזות ח'וזסתאן ואספהאן, תפקיד שמילא עד ספטמבר 1942, כאשר הפלישה הבריטית-סובייטית לאיראן הביאה לפיטורו מתפקידו. שלטונות הצבא הבריטי חשדו בזאהדי כי זמם תמיכה עם גרמניה הנאצית, והוא הוגלה מאיראן ונעצר במנדט הבריטי, וחזר לאיראן בשנת 1945, בסיומה של מלחמת העולם השנייה. בנובמבר 1949 מונה למושל הצבאי ומפקד המשטרה בטהראן. באותה תקופה הוא גם היה חבר בסנאט החדש שנוצר בהוראת מוחמד רזא שאה פהלווי (בנו ויורשו של רזא ח'אן).

לאחר רצח ראש הממשלה חאג' עלי רזמארא בשנת 1951, זאהדי מונה לשר הפנים בקבינט של ראש הממשלה החדש, חוסיין עלא, תפקיד ששימש בקבינט הראשון של מוחמד מוסאדק. עקב אי הסכמה עם מדיניותו של מוסאדק, זאהדי התפטר בדצמבר 1951 ובאוקטובר 1952 הואשם על ידי ראש הממשלה בתכנון הפיכה. במאי 1953 מצא זאהדי מקלט במג'לס (פרלמנט), שם הגן עליו יושב ראש הפרלמנט, אייתוללה אבו אל-קאסים קשאני. לאחר שקשאני איבד את תפקידו ביולי 1953, עזב זאהדי לזמן קצר את איראן.

מאבק הכוחות המחריף בין מוסאדק ומוחמד רזא שאה פהלווי, כמו גם פלגים שונים במג'לס הגיע לשיאו ב-16 באוגוסט 1953, כאשר השאה ברח מאיראן. אולם לפני צאתו מינה השאה – בדחיפת נציגי סוכנות הביון המרכזית של ארצות הברית – את ראש ממשלת זאהדי להחליף את מוסאדק. ב-19 באוגוסט הכוחות שהונהגו על ידי זאהדי התארגנו ביחד עם אשרף פהלווי והוציאו לפועל את ההפיכה באיראן; הפילו את ממשלתו של מוסאדק, קיבלו על עצמם כוח וסמכות מדינית וקראו לשאה לשוב ארצה. בליל 19 באוגוסט נעצר מוסאדק ומוחמד רזא שאה שב לאיראן.

השאה, שחשש כי קצין הצבא הפופולרי עלול להוות איום על עמדתו שלו, דחק בזאהדי מתפקידו בשנת 1955, ושלח אותו לשמש כשגריר באו"ם במטה האירופי של הארגון בז'נבה. זאהדי שירת בתפקיד זה עד לפטירתו בשנת 1963. הוא נקבר בחלוקת משפחתו בבית קברות בריי.

== ראו גם ==
* ראש ממשלת איראן
* ההפיכה באיראן (1953)
* מוחמד רזא שאה פהלווי

== קישורים חיצוניים ==

* [https://iranicaonline.org/articles/coup-detat-1953 ההפיכה של 1953], באתר אנציקלופדיה איראניקה
* 

קטגוריה:איראנים
קטגוריה:אנשי צבא איראנים
קטגוריה:מהפכנים
קטגוריה:פוליטיקאים איראנים
קטגוריה:ראשי ממשלת איראן
קטגוריה:ילידי 1892
קטגוריה:נפטרים ב-1963
Thing for You

Thing for You (בעברית: דבר בשבילך) הוא סינגל של המוזיקאי והתקליטן הצרפתי דייוויד גטה ומרטן סולבג. השיר יצא לאור ב-12 ביולי 2019, על ידי חברת התקליטים FFRR רקורדס, כסינגל שלא מתוך אלבום. השיר עצמו בביצוע סשה אלכס סלואן.

== רקע וכתיבה ==
השיר נכתב על ידי דייוויד גטה, מרטן סולבג, אלכס הופ, סשה אלכס סלואן, נוני באו והופק על ידי גטה, סולבג. השיר מכיל את קולה של סשה אלכס סלואן.

== וידאו קליפ ==
הווידאו קליפ שיצא עבור השיר הועלה ליוטיוב ב-12 ביולי 2019, בסמוך לצאתו של השיר כסינגל.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דייוויד גטה
קטגוריה:שירי מרטן סולבג
קטגוריה:שירים באנגלית
קטגוריה:שירים שנכתבו על ידי מרטן סולבג
קטגוריה:שירים שהופקו על ידי מרטן סולבג
ביונד ביולוג'יקס

ביונד ביולוג'יקס בע"מ היא חברת ביוטכנולוגיה ישראלית, העוסקת בפיתוח תרופות אימונותרפיות לטיפול במחלת הסרטן.

==היסטוריה==
חברת "ביונד ביולוג'יקס" נוסדה בשנת 2016 על ידי יוצאי חברת cCAM Biotherapeutics, שנרכשה בשנת 2015 על ידי חברת התרופות מרק. מנכ"לית החברה ואחת ממייסדיה היא ד"ר תהילה בן משה. מרבית העובדים הבכירים בחברה הם בעלי תואר דוקטור. החברה שוכנת בפארק תעשיות משגב.

בסבב גיוס הון ראשון גייסה החברה חמישה מיליון דולר. בינואר 2019 גייסה החברה עוד 17 מיליון דולר, בהובלת קרן הון סיכון Israel Biotech Fund וחברת הראל השקעות.

בינואר 2021 חתמה החברה על הסכם עם חברת התרופות הצרפתית סאנופי, לפיו תקבל סאנופי רישיון להפצת התרופה BND-22 שמפתחת ביונד ביולוג'יקס, תמורת 125 מיליון דולר במזומן ותשלומים נוספים של יותר מיליארד דולר מותנים בעמידה באבני דרך לפיתוח, רישום ומכירות של התרופה ותמלוגים ממכירתה.

החברה מפתחת תרופות נוספות וטכנולוגיה להחדרת תרופות ביולוגיות לתא.

==קישורים חיצוניים==
* 
* 
* 

==הערות שוליים==

קטגוריה:חברות ביוטכנולוגיה
קטגוריה:מועצה אזורית משגב: חברות
Ballerini

Ballerini (בעברית: בלריני) הוא אלבום רמיקס הראשון של הזמרת-יוצרת האמריקאית קלסי בלריני.<ref name=":0"></ref> האלבום יצא לאור ב-11 בספטמבר 2020, על ידי חברת התקליטים בלאק ריבר אנטרטיינמנט.<ref name=":0" /> האלבום כולל שירים מאלבום האולפן השלישי שלה Kelsea, שהופשטו והוקלטו מחדש.<ref name=":0" />

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 בספטמבר 2020
|הזרמת מוזיקה • הורדה דיגיטלית • תקליט • תקליטור
|בלאק ריבר אנטרטיינמנט
|style="text-align:center;"|<ref></ref>
|}

==קישורים חיצוניים==

== הערות שוליים ==

קטגוריה:אלבומי רמיקס מ-2020
קטגוריה:אלבומי קלסי בלריני
קטגוריה:אלבומים באנגלית
קטגוריה:אלבומי קאנטרי פופ
ישי צימרמן

ישי צימרמן (נולד ב-1933) הוא קצין צה"ל במילואים, בעל עיטור העוז על פועלו במבצע הר געש.

==ביוגרפיה==
צימרמן גדל בקיבוץ עין חרוד ולאחר פיצולו בעין חרוד איחוד. ב-1952 התגייס לצה"ל ושירת כמפקד טנק בגדוד 82 של חיל השריון. לאחר הקמת יחידה 101 התנדב לשורותיה יחד עם בן כיתתו מהקיבוץ מאיר הר-ציון. הוא השתתף בפעולות התגמול וכן בפעולת הנקמה על רציחתה של שושנה הר-ציון (יחד עם בני כיתתו מעין חרוד, מאיר הר-ציון, זאב סלוצקי ויורם נהרי וכן עמירם הירשפלד ואיתן בן-טוב). לאחר הקמת סיירת צנחנים שירת כקצין בשורותיה.

בנובמבר 1955 פיקד על כוח במבצע הר געש וזכה על פועלו בעיטור העוז. תיאור המעשה: "ביום ה-2 בנובמבר 1955, שימש סג"ם ישי צימרמן כמפקד יחידת משנה בקרב על משלט א-צבחה שבאזור ניצנה הישראלי. היחידה שבמסגרתה פעל הסתערה על מוצב הפיקוד של האויב ועמדת המרגמה שלו. תוך כדי כך נפצעו רוב הקצינים וחלק ניכר מן החוגרים והתקדמותה שובשה. בנסיבות אלה המשיך סג"ם ישי צימרמן עצמאית בביעור עמדות האויב עד לחיסול ההתנגדות."

בשירות המילואים התקדם לדרגת רב-סרן. הוא השתתף במבצע סיני ופיקד על פלוגה מסייעת. עם הקמת סיירת חטיבה 80 הצטרף לשורותיה. הוא נפצע מירי בידו במהלך הקרב על ירושלים במלחמת ששת הימים. במלחמת יום הכיפורים שירת כקצין בגדוד סיור ונ"ט 582 של חטיבה 317, הגדוד הופנה מהגזרה הצפונית לחזית הדרום, סופח לחטיבה 14 והשתתף במבצע אבירי לב. צימרמן נטל חלק במלחמת לבנון הראשונה, באוגוסט 1982 נטל ללא רשות, יחד עם קצין מילואים נוסף, מטוס ססנה משדה התעופה הבינלאומי ביירות והטיסו לישראל. מטוסי קרב של חיל האוויר הוזנקו, יירטו את המטוס וליוו אותו עד נחיתתו בשדה התעופה חיפה. צימרמן וחברו הועמדו לדין והוא נידון לחודש מאסר בפועל, קנס של 15,000 שקלים והורדה לדרגת סגן. הוא המשיך לשרת במילואים כנהג מוביל טנקים והשתתף בין היתר במלחמת לבנון השנייה ובמבצע צוק איתן.

היה פעיל ב שיזם מפקדו לשעבר אריאל שרון.

צימרמן עוסק במסגרות. הוא משתתף משנת 2011 בתחרות טכנוראש של הטכניון, בשנה הראשונה זכה במקום השני, ב-2012 זכה במקום הראשון, וכך גם ב-2014, וב-2018.

צימרמן נשוי ואב לשישה ילדים.

==קישורים חיצוניים==
* 
*[http://202.org.il/Pages/iturim/personal/zimermanl.htm ישי צימרמן] באתר הצנחנים
*
*

==הערות שוליים==

קטגוריה:לוחמי יחידה 101
קטגוריה:מעוטרי עיטור העוז
קטגוריה:קציני צה"ל שהורדו בדרגה
קטגוריה:עין חרוד איחוד: אישים
קטגוריה:ישראלים שנולדו ב-1933
Kelsea

Kelsea (בעברית: קלסי) הוא אלבום האולפן השלישי של הזמרת-יוצרת האמריקאית קלסי בלריני.<ref name=":0"></ref> האלבום יצא לאור ב-20 במרץ 2020, על ידי חברת התקליטים בלאק ריבר אנטרטיינמנט.<ref name=":0" /> מתוך האלבום יצאו ארבעה סינגלים.

==רקע והכרזה==
בלריני הודיעה באמצעות עמוד האינסטגרם שלה כי ביולי 2019, אלבומה השלישי הושלם.<ref></ref> ב-20 בינואר 2020, נחשף שמו של האלבום ותאריך צאתו.<ref></ref> רשימת הרצועות של האלבום נחשפה ב-27 בפברואר 2020.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|20 במרץ 2020
|הזרמת מוזיקה • הורדה דיגיטלית • תקליט • תקליטור
|בלאק ריבר
|style="text-align:center;"|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2020
קטגוריה:אלבומי קלסי בלריני
קטגוריה:אלבומים באנגלית
קטגוריה:אלבומי קאנטרי פופ
פרארי FXX K

פרארי FXX-K (באנגלית: Ferrari FXX-K, מכונה "יום המסלולים" ) היא מכונית ספורט, במהדורה מוגבלת, בעלת ביצועים גבוהים, המיוצרת על ידי יצרנית הרכב האיטלקית פרארי במראנלו, איטליה. היא הוצגה לראשונה בשנת 2015<ref></ref>.

== סקירה כללית ==
ה-FXX-K הוא רכב המחקר והפיתוח של פרארי, המבוסס על מכונית הספורט ההיברידית הראשונה של פרארי לה-פרארי. האות K שבשם המכונית החדשה מתייחסת למערכת התאוששות האנרגיה הקינטית (KERS), המשמשת למקסימום ביצועים. ה-FXX-K אינו מיועד לשימוש בתחרויות, אלא פותח כדי לתת חוויה בלתי מתפשרת לנהג.

== מערכת הנעה ==
200x200 פיקסלים
המכונית מופעלת על ידי שלושה מנועים. שניים חשמליים ואחד V12 בנפח 6.3 ליטר. המנועים מספקים, יחד, תפוקה כוח כוללת של 1,036 כ"ס<ref></ref> ומעל 900 ניוטון מטר. למכונית מהירות מרבית של 349 קמ"ש ותאוצה מ-0 ל-100 קמ"ש תוך 2.8 שניות [https://www.car.info/en-se/ferrari/laferrari/fxx-k-7284037]

== הפקה ==
ייצור ה-FXX-K החל בשנת 2015 והמשיך עד 2017, עם סך של 40 יחידות שהופקו. כמו FXX ו-599XX הקודמים.
== פרארי FXX-K Evo ==
ה-FXX-K Evo הוצג ב-28 באוקטובר 2017 בפירנצה, במהלך חגיגת 70 שנה לפרארי<ref></ref>. זוהי חבילה אווירודינמית הזמינה עבור פרארי FXX-K הקיימת.

== קישורים חיצוניים ==

* [http://auto.ferrari.com/en_EN/sports-cars-models/gt-racing/ferrari-fxx-k/ פרארי FXX-K באתר פרארי]

==הערות שוליים==

קטגוריה:דגמי מכוניות שהושקו ב-2015
קטגוריה:מכוניות מרוץ
קטגוריה:מכוניות קופה
FXX K
קטגוריה:כלי רכב איטלקיים
איריס ברנע

איריס ברנע (נולדה ב-10 באפריל 1952) היא שחקנית ישראלית בעבר, וכיום עוסקת בטיפולי גוף ונפש. היא המייסדת והבעלים של האתר "טיפטיפול", שעוסק במטפלים בישראל. 

==ביוגרפיה==
ברנע הופיעה בשנות השמונים בשעשועון הטלוויזיוני "שניים בראש אחד" ששודר בערוץ הראשון.

ב-1999 שיחקה בסדרה "מנדל וגורנשטיין חקירות בע"מ".

בסדרה "חלומות נעורים", היא שיחקה את דליה נשר, אמה של רונה (הילה פלדמן). בטלנובלה "לגעת באושר", גילמה את נעמי סופר.

בקולנוע שיחקה בסרטים "להיות כוכב", "הפרויקט של פיטר שמייכל" (בתפקיד מנהלת בית ספר) ורגליים קרות (בתפקיד אם החתן).

בנוסף, הופיעה בתפקידי אורח בסדרות "שמש" ו"החיים זה לא הכל".

היא נשואה לעודד ברנע. בניהם הם השחקנים איתי ברנע, עומר ברנע ורום ברנע. מתגוררת עם משפחתה במושב בן שמן ובעלת מתחם אירועים בשם "הבית של איריס".

==קישורים חיצוניים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות גימנסיה דביר
קטגוריה:בוגרי גימנסיה דביר
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בן שמן (מושב): אישים
קטגוריה:ישראליות שנולדו ב-1952
קטגוריה:ישראלים שנולדו ב-1952